**ΕΝΟΤΗΤΑ 14η - Κείμενο Αναφοράς: Αριστοτέλης, Ἠθικὰ Νικομάχεια, Β 6.4-8, 1103a26-b7**

**Ασκήσεις κατανόησης του κειμένου αναφοράς**

1. Να χαρακτηριστούν οι παρακάτω προτάσεις ως Σωστές ή Λανθασμένες: [Π. Αμπελάς]

α) Ἐν παντὶ δὴ συνεχεῖ καὶ διαιρετῷ ἔστι λαβεῖν τὸ μὲν πλεῖον τὸ δ’ ἔλαττον τὸ δ’ ἴσον, καὶ ταῦτα ἢ κατ’ αὐτὸ τὸ πρᾶγμα ἢ πρὸς ἡμᾶς...: Η διαίρεση σε κάτι συνεχές και διαιρετό μπορεί να γίνει μόνο με αντικειμενικά κριτήρια.

β) Λέγω δὲ τοῦ μὲν πράγματος μέσον τὸ ἴσον ἀπέχον ἀφ’ ἑκατέρου τῶν ἄκρων: Το υποκειμενικό μέσο απέχει εξίσου από καθένα από τα δύο άκρα.

γ) οὐ γὰρ εἴ τῳ δέκα μναῖ φαγεῖν πολὺ δύο δὲ ὀλίγον, ὁ ἀλείπτης ἓξ μνᾶς προστάξει· ἔστι γὰρ ἴσως καὶ τοῦτο πολὺ τῷ ληψομένῳ ἢ ὀλίγον·: Στον αθλητισμό η έννοια της μεσότητας προκαθορίζεται εκ των προτέρων.

δ) Οὕτω δὴ πᾶς ἐπιστήμων τὴν ὑπερβολὴν μὲν καὶ τὴν ἔλλειψιν φεύγει, τὸ δὲ μέσον ζητεῖ καὶ τοῦθ’ αἱρεῖται: Η μεσότητα είναι αποτέλεσμα συνειδητής προσπάθειας και επιλογής.

1. Να καταγράψετε τις εκφράσεις του κειμένου σε δύο διαφορετικές στήλες που αναφέρονται στην αντικειμενική μεσότητα και στην υποκειμενική μεσότητα.

|  |  |
| --- | --- |
| **αντικειμενική μεσότητα** | **υποκειμενική μεσότητα** |
|  |  |

1. Ο φιλόσοφος δομεί εδώ τη σκέψη του γύρω από τις έννοιες της «μεσότητας» και των δύο «ακροτήτων». Αφού εντοπίσετε τις λέξεις ή φράσεις που αναφέρονται σε κάθε έννοια χωριστά, να διατυπώσετε με δικά σας λόγια τους ορισμούς που δίνει ο Αριστοτέλης. [βλ. ερώτηση Α.2, σελ. 132 Φακέλου υλικού]

**Ερµηνευτικές ερωτήσεις**

1. Ο Αριστοτέλης στην προσπάθειά του να προσδιορίσει την έννοια της ηθικής αρετής θέτει επιµέρους ερωτήµατα και δίνει απαντήσεις, προχωρώντας βαθµιαία µέχρι τον τελικό στόχο, τον ορισµό της έννοιας. Σε ποιο ερώτηµα δίνει απάντηση ο φιλόσοφος µε όσα αναφέρει σ’ αυτήν την ενότητα; [«ποία τίς ἐστιν ἡ φύσις αὐτῆς» (=τῆς ἀρετῆς), που τέθηκε από τον φιλόσοφο στο τέλος της προηγούµενης ενότητας, η οποία δεν υπάρχει στον φάκελο υλικού.] ΚΕΕ
2. Να επισηµάνετε τα γνωρίσµατα που θεωρεί ο Αριστοτέλης απαραίτητα για ένα πράγµα, ώστε να είναι δυνατόν να του αποδοθούν οι έννοιες *τὸ πλεῖον, τὸ ἔλαττον και τὸ ἴσον*. [βλ. 1ο σχόλιο σελ. 131]
3. Ποια κριτήρια χρησιµοποιεί ο Αριστοτέλης για να προσδιορίσει τα είδη της «µεσότητας» και ποιο είδος έχει άµεση σχέση µε την ηθική αρετή; Να στηρίξετε την απάντησή σας στο κείµενο.
4. Ο Αριστοτέλης για να διασαφηνίσει τα είδη της «µεσότητας» παίρνει ένα παράδειγµα από το χώρο του αθλητισμού. Προσπαθήστε να κάνετε το ίδιο, χρησιμοποιώντας ένα ανάλογο παράδειγμα από τη µμαθητική ζωή. Στο κείµενό σας να κρατήσετε αυτούσιους τους αριστοτελικούς όρους.
5. Γνωρίζουμε ήδη από τα προηγούμενα ότι η ηθική αρετή είναι «έξις» κατά το γένος. α) Ποια καινούργια στοιχεία – πληροφορίες μας προσφέρει το κείμενο για να συμπληρώσουμε τον ορισμό της έννοιας; β) Ποια από αυτά τα στοιχεία μπορούν κατά τη γνώμη σας να στηρίξουν την άποψη που ο Αριστοτέλης θα υποστηρίξει αργότερα, ότι η ηθική αρετή είναι «μετὰ τοῦ ὀρθοῦ λόγου ἕξις»; Να δικαιολογήσετε την άποψή σας με χωρία του κειμένου. [*Οὕτω δὴ πᾶς ἐπιστήμων τὴν ὑπερβολὴν μὲν καὶ τὴν ἔλλειψιν φεύγει, τὸ δὲ μέσον ζητεῖ καὶ τοῦθ’ αἱρεῖται*]
6. Λαμβάνοντας υπόψη σας τις σκέψεις που ο Αριστοτέλης εκφράζει εδώ, τι θα συμβουλεύατε έναν δάσκαλο (ή γονιό) που στόχο έχει να «εθίσει» τους µαθητές του (ή τα παιδιά του) στην ηθική αρετή;
7. Να δείξετε με επιχειρήματα ότι όσα λέγονται σ’ αυτήν την ενότητα υποστηρίζουν τη βασική αριστοτελική θέση ότι καμία από τις ηθικές αρετές δεν υπάρχει εκ φύσεως σε εμάς.
8. *Οὕτω δὴ πᾶς ἐπιστήμων...ἀλλὰ τὸ πρὸς ἡμᾶς* υποστηρίζει ο Αριστοτέλης. Να δείξετε ότι απαραίτητη προϋπόθεση αυτού είναι η σωκρατική ρήση *«γνῶθι σαυτόν»* και γι’ αυτό η κατάκτηση της ηθικής αρετής γίνεται δύσκολο και επίπονο έργο.
9. *∆ιαφερόντως γὰρ δὴ καὶ τόδε ἔχοµεν ὥστε τολµᾶν τε οἱ αὐτοὶ µάλιστα καὶ περὶ ὧν ἐπιχειρήσοµεν ἐκλογίζεσθαι· ὅ τοῖς ἄλλοις ἀµαθία µὲν θράσος, λογισµὸς δὲ ὄκνον φέρει. κράτιστοι δ’ ἂν τὴν ψυχὴν δικαίως κριθεῖεν οἱ τά τε δεινὰ καὶ ἡδέα σαφέστατα γιγνώσκοντες καὶ διὰ ταῦτα µὴ ἀποτρεπόµενοι ἐκ τῶν κινδύνων,* (Θουκ. ΙΙ, 40, 3)[= Γιατί εξέχομε και σε τούτο: πως οι ίδιοι άνθρωποι τολμούν το περισσότερο, και είναι άξιοι να σκεφτούν ως τις άκρες λογικές τους συνέπειες εκείνα που πρόκειται να επιχειρήσουν· ενώ στους άλλους η άγνοια φέρνει την αποκοτιά και η σκέψη το δισταγμό. Όμως πιο γενναιόκαρδοι θα ήταν σωστό να θεωρηθούν εκείνοι που ενώ ξέρουν καθαρότατα και τι είναι πιο φοβερό, και τι είναι πιο ευχάριστο, όμως για τούτο δεν αποτρέπονται από τους κιντύνους (μετάφραση Ε. Λαμπρίδη)], υποστηρίζει ο Περικλής παρουσιάζοντας τις αρετές του Αθηναίου πολίτη στον Ἐπιτάφιο. Να συσχετίσετε αυτό το χωρίο µε την άποψη του Αριστοτέλη *πᾶς ἐπιστήµων … ἀλλὰ τὸ πρὸς ἡµᾶς.* Στο συσχετισµό αυτό να λάβετε υπόψη σας επίσης την άποψη που συναντάµε στον πλατωνικό Λάχη: *Ταύτην (= τὴν ἀνδρείαν) ἔγωγε, ὦ Λάχης, τὴν τῶ δεινῶν καὶ θαρραλέων ἐπιστήµην καὶ ἐν πολέµῳ καὶ ἐν τοῖς ἄλλοις ἅπασιν* (Πλάτων, Λάχης, 194 e - 195 a)[= «Τούτη λέγω, Λάχη (= ότι είναι η ανδρεία): η επιστήµη των δεινών και θαρραλέων πραγµάτων και στον πόλεµο και σε όλα τα άλλα». (Μετάφραση: Β. Τατάκης)].

**Ασκήσεις λεξιλογικές**

1. **τῷ ἀρχομένῳ – αἱρεῖται**: α) Ποια σημασία έχουν οι λέξεις στο κείμενο; β) Ποια άλλη σημασία των ρημάτων γνωρίζετε; ΚΕΕ
2. Να βρείτε στο κείμενο συνώνυμα των λέξεων: **κελεύω, ἧττον, προτιμῶ, ἐπαΐων, βιβρώσκω**.
3. Με ποιες λέξεις του κειμένου παρουσιάζουν ετυμολογική συγγένεια οι λέξεις: **ἐπισταμένως, λειπτέον, πρόσληψις, συνοχή, ταυτότης.**
4. Α. Να χαρακτηρίσετε την ετυµολογική προέλευση των παρακάτω συνθέτων ως σωστή ή λανθασµένη:

α) ὑπερβολή < ὑπέρ + βούλοµαι

β) ἀλείπτης < ἀ (στερητ.) + λείπω

γ) ἐπιστήµων < ἐπίσταµαι

δ) προστάζω < πρό + στάζω

Β. Να δώσετε τη σωστή ετυµολογική προέλευση των λανθασµένων περιπτώσεων**.**

**Ασκήσεις παραλλήλων κειμένων**

Σε ποιο βαθμό η αριστοτελική αντίληψη περί μεσότητας συνδέεται με τη γενικότερη αρχαιοελληνική παράδοση περί μέτρου; Στην απάντησή σας λάβετε υπόψη το παρακάτω κείμενο (Α ή Β) και αξιοποιήστε στοιχεία και από το αρχαίο κείμενο αναφοράς. [Π. Αμπελάς]

*Ύβρις φυτεύει τύραννον. [αντ. α]*

*Αν όμως σαν τον ποταμό*

*η έπαρση σηκώνει ματαιότητα,*

*αν κατεβάσει φέρνοντας παράκαιρα δεινά*

*κι αν ανεβεί στην κορυφή της στέγης,*

*απότομα γκρεμίζεται στα βάθη*

*της ανάγκης και με το πόδι στο κενό*

*παραπατά· το θεό παρακαλώ 880*

*να μην πάψει να παλεύει για της πόλης το καλό.*

*Θεός ας είναι πάντα ισχύς μου και σκέψη μου.*

*Αν κάποιος πράττοντας και λέγοντας [στρ. β]*

*πορεύεται τον υπερόπτη δρόμο,*

*όποιος τη Δίκη δε φοβάται*

*κι όποιος δε σέβεται τα ιερά τεμένη των θεών,*

*ας λάβει μοίρα δεινή*

*για την ανόσια χλιδή της έπαρσής του.*

*Αν κερδίζει παράνομα κέρδη 890*

*κι αν δεν ξορκίζει την ασέβεια*

*κι αν βεβηλώνει μανιακός τ᾽ ανέγγιχτα,*

*πώς θα το καυχηθεί πως θα γλιτώσει*

*την ψυχή απ᾽ των θεών τα βέλη;*

*Αν είναι να τιμούν ανόσιες πράξεις,*

*γιατί να σέρνω το χορό στην ιερά πανήγυρη;*

Σοφοκλής, Οιδίπους Τύραννος, στ. 873-896

*Kαρδιά, καρδιά μου, που σε ταράζουν αγιάτρευτες*

*συμφορές, μάζεψε τις δυνάμεις σου κι αντιμετώπισε*

*τον εχθρό προτάσσοντας τα στήθη σου. Mε*

*σταθερότητα δέξου τον αγώνα με τον εχθρό σώμα*

*με σώμα. Aν νικήσεις μη δείξεις τη χαρά σου*

*δημόσια κι αν νικηθείς μη ριχτείς στο πάτωμα του*

*σπιτιού σου κλαίγοντας. Nα χαίρεσαι στη χαρά και να*

*λυπάσαι στη λύπη, αλλά όχι υπερβολικά. Προσπάθησε*

*να καταλάβεις το ρυθμό που κυβερνά τους ανθρώπους.*

Αρχίλοχος, θυμέ, θύμ' (D67a, 128W)

Πηγές:

<http://www.kee.gr/attachments/file/2141.pdf>

<https://akisambelas.files.wordpress.com/2020/01/fakelos_ylikou_g_lyk_d.e._12-19.pdf>